alexandrainst/scandi-wiki huggingface dataset:
Salah Khalaf

Salah Mesbah Khalaf (arabisk ; født 1933 i Jaffa, død 14. januar 1991 i Tunis), også kjent som Abu Iyad (arabisk: ), var nestleder og etterretningssjef for Palestinas frigjøringsorganisasjon (PLO), og var med på å danne det politiske partiet Fatah, sammen med blant andre Yasir Arafat.

Khalaf regnes også som leder av Svart september.

Referanser 

Palestinere
Personer fra Jaffa
Fødsler i 1933
Dødsfall i 1991
Sarpsborg Bandyklubb

Sarpsborg Bandyklubb er en bandyklubb fra Sarpsborg i Østfold. Klubben ble stiftet 14. juni 1989, men regnes som en videreføring av bandyavdelingen i Sarpsborg Fotballklubb, som tok bandy på programmet i 1935. SFK/SBK har deltatt i norsk toppbandy i en årrekke, og klubbens A-lag spiller i høyeste divisjon. Klubbens farger er blå og hvit, og de spiller hjemmekampene sine på Sarpsborg grus/kunstis. Banen har vært kunstfrossen siden 1986.

Tabellen

Meritter
Sarpsborg Bandyklubb har ett norgesmesterskap på seniornivå. Det kom da klubben slo Drafn fra Drammen med 5-1 i finalen på Sarpsborg stadion 8. mars 1992. Laget hadde også vunnet seriemesterskapet samme år. Sarpsborg har i tillegg tapt NM-finale to ganger, i 1993 og 2003.

Sarpsborg Bandyklubbs mest kjente spillere gjennom tidene er Christer Lystad, som innehar norgesrekorden i antall landskamper, og russeren Vladimir Plavunov, som flere ganger ble kåret til verdens beste bandyspiller.

Referanser

Eksterne lenker
 

Bandyklubber i Norge
Idrettslag i Sarpsborg
Idrettslag etablert i 1989
Mark Lanegan

Mark William Lanegan (født 25. november 1964, død 22. februar 2022) var en amerikansk musiker, best kjent som vokalisten i bandet Screaming Trees. Han jobbet også med Layne Staley fra Alice in Chains i bandet Mad Season, og i Queens of the Stone Age, hvor han utover det tidlige 2000-tallet var med på utvalgte konsterter med bandet. Lanegan var dessuten vokalist i The Gutter Twins, et prosjekt han startet med Greg Dulli. I tillegg til soloutgivelser ga han også ut tre plater med Isobell Champbell.

Diskografi

Studioalbum 
 1990 – The Winding Sheet
 1994 – Whiskey for the Holy Ghost
 1998 – Scraps at Midnight
 1999 – I'll Take Care of You (coveralbum)
 2001 – Field Songs
 2004 – Bubblegum
 2011 – Blues Funeral 
 2013 – Imitations (coveralbum)
 2014 – Phantom Radio

Referanser

Eksterne lenker   
 
 
 
 

Sangere fra USA
Grunge-musikere
Personer fra Kittitas County i Washington
Newport (Rhode Island)

Newport er en by i Newport County i Rhode Island i USA med cirka 24 672 innbyggere (2010).

Referanser

Eksterne lenker 
 

Byer i Newport County i Rhode Island
Bosetninger etablert i 1639
1639 i Nord-Amerika
Byer i Rhode Island
Steve Fisk

Steve Fisk fra Washington som er en kjent musiker og plateprodusent og har produsert album til Soundgarden, Screaming Trees og Nirvana.

Band han har produsert album for
 Low
 Soul Coughing
 Nirvana
 Soundgarden
 Maktub
 Screaming Trees
 The 360's
 Calvin Johnson
 Wedding Present 
 Some Velvet Sidewalk
 Unwound 
 Negativland
 Damien Jurado
 Beat Happening
 The Geraldine Fibbers
 Boss Hog
 3 Mile Pilot
 Harvey Danger

Eksterne lenker 
 
 
 

Musikere fra USA
Plateprodusenter fra USA
Fødselsår ikke oppgitt
Sisimiut

Sisimiut (dansk: Holsteinsborg) er den største byen og administrativt sentrum i Sisimiut kommune på vestkysten av Grønland. 

Byen hadde 5 965 innbyggere pr. 2007 og er med dette Grønlands nest største by. Den ligger 42 km nord for Polarsirkelen og er Grønlands nordligste havn som er isfri hele året. 

Transport til og fra Sisimiut kan gjøres til byens flyplass, men kun mindre fly kan lande her. Det går regelmessige flyavganger til bl.a. Nuuk. Reiser ut fra Grønland rutes til Kangerlussuaq lufthavn som ikke ligger så langt unna. Sisimiut besøkes flere ganger i uken av kystbåten fra Arctic Umiaq Line, som pendler mellom de ulike byene på vestkysten. 

Bosetninger på Grønland
Nasrullah Qureshi

Nasrullah Qureshi (født 26. november 1961 i Pakistan) er en norsk skuespiller og filmprodusent.

Qureshi har blant annet jobbet som line producer på Baadshah, som var den første Bollywood-filmen som ble innspilt i Norge. Denne filmen hadde Shah Rukh Khan i hovedrollen. Han filmdebuterte som skuespiller i 1989 med en birolle i den norske filmen Karachi. På 1990-tallet hadde han rollen som Khalid Shah i TV 2s såpeserie Familiesagaen De syv søstre, og i 2005 var han både line-producer og skuespiller i filmen Izzat.

Qureshi har, ved siden oppdrag i Norge, også produsert flere filmer i Pakistan, blant annet Hjertebank (1993), Qsoor (1995) og Jaan Jaan Pakistan (1997).

Han har siden 2003 vært arrangør av den oslobaserte filmfestivalen Bollywood Fest.

Filmografi og TV 
Film
 2005: Izzat
 2005: Import-eksport
 2005: Elsk meg i morgen
 2003: Capo Nord  (italiensk film)
 1999: Olsenbandens siste stikk
 1994: Dharkan – hjertebank

TV
 1996–2000: Familiesagaen De syv søstre 
 2001: Fox Grønland

Teater
 2008: Elektra – Oslo Nye Teater
 2006: Bollywood Ibsen – Fruen fra Det indiske hav – Oslo Nye Teater

Eksterne lenker 
 
  Offisiell nettside Bollywood Fest

Norske filmprodusenter
Norske filmregissører
Norske skuespillere
Pakistanske migranter til Norge
Giovanni Battista Venturi

Giovanni Battista Venturi (født 1746, død 1822 i Reggio Emilia) var en italiensk fysiker. Han var oppdageren av Venturieffekten, som har navn etter ham. Han har også gitt navn til sugeapparatet Venturi pumpen og Venturi-røret.

Venturi var født i Bibbiano og levde samtidig med kjente fysikere som Leonhard Euler og Daniel Bernoulli. Selv var han elev av Lazzaro Spallanzani. Han ble ordinert til prest i 1769 og samme år tilsatt som lærer i logikk i Reggio Emilia. I 1774 er han blitt professor i geometri og filosofi ved Universitetet i Modena hvor han i 1776 også ble professor i fysikk. Han var den første til å fremheve Leonardo da Vinci som en stor vitenskapsmann. Han sammenfattet og publiserte mange av Galileos manuskripter og brev.

Referanser 

Italienske fysikere
Italienske professorer
Personer fra Reggio Emilia
Halvor Folgerø

Halvor Folgerø (født 3. februar 1967) er en journalist, musiker og forfatter fra Stord. Han har i en årrekke vært ansatt i NRK, der han har vært programleder for blant annet Mediemenerne. 

Han har også vært med på å lage radioprogrammet Radio Røynda. Folgerø ble sommeren 2006 tilsatt som nyhetsanker i Bergens Tidendes TV-stasjon, BTV. I dag deltar Folgerø i TV-programmet Førkveld, som vises på NRK1 på hverdager. Han har også vært aktuell med programmet Sveip som gikk på NRK2.

Som musiker er han bassist i gruppa Aftenlandet og fagottist i populærorkesteret Finn-Erix.

Folgerø debuterte som forfatter i 2005, sammen med kollega Finn Tokvam, med romanen Tyl. Romanen har kommet ut i tre utgaver. I 2012 ga han ut, og igjen sammen med Finn Tokvam, boka Ler dei no, så har eg vunne – Eit møte med Ragnar Hovland.

I 2008 ble Folgerø og Tokvam tildelt Noregs Mållags utmerkelse Målprisen.

Bibliografi 
 TYL, medforfatter, roman, Samlaget (2005) 
 Ler dei no, så har eg vunne. Møte med Ragnar Hovland, medforfatter, dokumentar og historie, Samlaget (2012)

Diskografi
Album
Sivle (2009), med Johan Egdetveit & Britt Synnøve Johansen

Aftenlandet
Album
Aftenlandet (1997)
Morgon i mai (1998)
God morgen høst (2000)
Min ville vind (2002)
Det beste fra aftenlandet (2005)
Singler/EP-er
Du (1997)
Ulvar (1997)
Ein tidleg morgon i mai (1998)
Vier dagen til sola (2000)
Min ville vind (2002)
Hymne (2005), med Jan Toft

Lothe
Blå song (2012)
Kjærleik & hat (2016)

Finn-Erix
Hjørdis med H (2002)

Voksne Herrers Orkester
Hem til jul (2013), med Elisabeth Moberg, Egil Eldøen & Helge Jordal

Deltar på
 Anne Berit Bryn: Anne Berit (1988)
 Stavanger Gospel Choir: A Touch From Up Above (1994)
 Eyvind Bilstad: Eyvind Bilstad (1996)
 Kenneth Sivertsen: Det var ein gong/Mørkt og kaldt og lite sol (1998)
 Kenneth Sivertsen: Var ikkje der/Traff deg så tidleg (2000)
 Kenneth Sivertsen: Gone Babe (2000)
 Fabel: Smil (2002)
 Svein Tang Wa: Rødast hjerta (2007)
 Ragnar Hovland: Valgets kavaler (2012)
 Otto Olsen: Hjerta i Stavanger – ein samling (2012)
 Laila B Band: I kjole av stål (2014)
 Laila B Band: I kjole av stål (2014)
 Line Dybedal: Til kjærleiken (2016)
 Stavanger Gospel Choir: 30th Anniversary Collection (2018)
 Odd Erik Lothe: Sjenert (2018)

Referanser

Kilder 
 Presentasjon av Halvor Folgerø i Forfatterkatalogen på Forfattersentrums nettsider

NRK-journalister
Nynorskforfattere
Personer fra Stord kommune
Fødsler i 1967
Northeastern Illinois University

Northeastern Illinois University  er et delstatseid universitet helt nord i Chicago i delstaten Illinois, USA. Det ble grunnlagt i 1961 men kan føre historien tilbake til den første lærerskolen Cook County Normal School i 1867. Chicago Teachers College etablerte seg Cook County i 1949, og på dagens campus i 1961. Fra 1965 er lærestedet eid av delstaten.

Ved NEIU var det 12 056 studenter og 701 vitenskapelig ansatte i 2006. Samme år var skolepengene US$ 6 261 for studenter fra delstaten. Studiene gis opp til mastergradsnivå. Studentmassen er blant de mest etnisk blandede av alle universiteter i USA, med jevnt over 50 % hvite, 25 % hispanics, 12 % afroamerikanere, og 10 % asiater.

Det er tre hovedretninger i fagtilbudet: lærerutdanning, businessutdanning, og allmennfag. Dr. Sharon K. Haas har vært rektor siden 2007.

Eksterne lenker
 

Universiteter i Illinois
Utdanningsinstitusjoner etablert i 1867
1867 i USA
Northeastern State University

Northeastern State University  er et delstatseid universitet i Cherokee-hovedstaden Tahlequah ved Ozark-fjellene i delstaten Oklahoma, USA. Det ble grunnlagt av Cherokee Tribal Government i 1846 som Cherokee National Female Seminary, og flyttet inn i den fortsatt brukte Seminary Hall i 1889.

I 1909 kjøpte delstaten grunnen og bygningen og grunnla Northeastern State Normal School, og ga lærerskolen status og navn som universitet i 1974. Det gis både campus- og fjernundervisning.

Indian Territory Genealogical and Historical Society er lokalisert i John Vaughan Library på campus, og det også to andre bibliotek i henholdsvis Tahlequah sentrum og på campus (Muskegon Library). Det finnes egne samlinger av Cherokee og annet indianerrelatert litteratur, kart, osv.

Ved Northeastern var det 9 540 studenter og 459 vitenskapelig ansatte i 2006. Samme år var skolepengene US$ 3 489  for studenter fra delstaten. Studiene gis opp til mastergradsnivå og First Professional (profesjonsgrad).

Ved siden av spesialitenene American-Indian Studies og Cherokee Education (Cherokee-lærerskole), undervises det i blant annet businessfag, entreprenørskap, liberal arts-fag, politifag, IT-fag, miljøfag, reiselivsfag, kommunikasjon, teater, musikk, sykepleie og psykologi. Det er også et eget college for studier i optometri.

Eksterne lenker
 
 CTL fjernundervisning

Universiteter i Oklahoma
Utdanningsinstitusjoner etablert i 1846
1846 i USA
Northeastern University

Northeastern University  er et privat, forskningsbasert og ikke-kommersielt universitet i Fenway i Boston i delstaten Massachusetts, USA. Det ble grunnlagt i 1898 av YMCA, som «Evening Institute for Younger Men». Knytningen til YMCA ble opprettholdt til 1948.

Ved Northeastern var det 20 605 studenter og 1 273 vitenskapelig ansatte i 2006. Samme år var skolepengene US$ 30 309 for alle studenter, også de fra delstaten. Studiene gis opp til doktorgradsnivå. På en rekke rangeringer er universitetets fagtilbud og campus rangert meget høyt, ikke minst gjelder dette arkitektur- og farmasistudiene. 

Det såkalte Torch Scholars Program er et eget spesialprogram for ekstremt talentfulle studenter som velges ut etter flere runder med kvalifisering og seleksjon. I tillegg er det også et mer «ordinært» Honors Program  som ved andre kvalitetsuniversiteter.

Skoler og colleges omfatter:
 Bouvé College of Health Sciences (helse, sykepleie, farmasi) 
 College of Arts and Sciences (arkitektur, journalistikk, sosialfag) 
 College of Business Administration (businessfag) 
 College of Computer and Information Science (IT-fag)
 College of Criminal Justice (bachelornivå) 
 College of Engineering (bachelornivå) 
 School of General Studies (bachelornivå) 
 School of Law (J.D.) 
 School of Professional and Continuing Studies (inkl lærerutdanning
 School of Technological Entrepreneurship (BS, MS) 

Universitetet er kanskje mest kjent for sitt co-op-program hvor studenter jobber heltid underveis i studiene ved partnerbedrifter, som f.eks Microsoft, Disney og Raytheon. Musikktjenesten Napster ble skapt av en NU-student på hans hybel på campus.

Eksterne lenker
 
 Torch Scholars Program

Universiteter i Massachusetts
Utdanningsinstitusjoner etablert i 1898
1898 i USA
Wheels on Meals

Wheels on Meals er en actionkomedie produsert i Hongkong i 1984 med Jackie Chan i hovedrollen. Regi er ved Sammo Hung (som også har en større rolle i filmen).

Handling
Thomas (Jackie Chan) og David (Yuen Biao) er to nære slektninger som driver en fastfood-bil i Barcelona. Maten leveres av Thomas, som bruker skateboard for å levere ordrene. Etter å ha hamlet opp med en motorsykkelgjeng møter de den vakre Sylvia (Lola Forner), som ber dem om å gjemme henne i varebilen for å unngå poitiet. Begge blir betatt av kvinnen, men da de lar henne overnattet i leiligheten deres oppdager de dagen etter at både hun og sparepengene deres er borte. Dagen etter dumper de tilfeldigvis inn i Moby (Sammo Hung), som er en privatetterforsker på leting etter Sylvia. De får etterhvert vite at Sylvia er en arving til en stor sum penger som en kriminell gjeng har til hensikt å stjele fra henne. Da hun kidnappes og bringes til et slott slår Thomas, Davis og Moby seg sammen for å befri henne. Det hele utvikler seg til et spektakulært karateslagsmål der de mest fantastiske stunts fremvises.

Om filmen
Filmen ble i 1985 nominert til en Hong Kong Film Award.

Wheels on Meals var en av de første "Jackie Chan"-filmene som kom på video i Norge og var også en av de første som var med på å gjøre denne skuespilleren kjent. 

Filmen hadde engelsk tale i Europa og Nord-Amerika.

I rollene
 Jackie Chan – Thomas
 Sammo Hung – Moby
 Yuen Biao – David
 Lola Forner – Sylvia 
 Benny Urquidez – (en kjeltring)
 Keith Vitali – (en kjeltring)
 Herb Edelman – Matt 
 Pepe Sancho – Villain
 Susana Sentís – Gloria
 Paul Chang – Davids far
 Richard Ng – Mental patient 
 John Shum – Mental patient 
 Wu Ma – Mental patient

Eksterne lenker 
 

Hongkongske actionfilmer
Actionkomedier
Krimkomedier
Filmer fra 1984
Kinesiskspråklige filmer
Filmer lagt til Barcelona
Hongkongske kampsportfilmer
Ny-Ålesund By- og Gruvemuseum

Ny-Ålesund By- og Gruvemuseum er et museum i Ny-Ålesund, Svalbard. Museet, som er lokalisert i den gamle butikken fra 1917, ble åpnet i 1989. Museet er ubetjent og er åpent hele døgnet.

Blant utstillingene er Roald Amundsens polarferder på 1920-tallet, hverdagslivet frem til nedleggelsen av gruvedriften, et tannlegekontor og en rekonstruert gruvegang. Museet omfatter også en innredet gruvearbeiderbolig fra begynnelsen av 1960-tallet.

Referanser

Eksterne lenker 
 
 

Ny-Ålesund
Museer på Svalbard
Museer etablert i 1989
Kulturminner på Svalbard
Veitvet

Veitvet er et strøk i bydel Bjerke i Groruddalen nordøst i Oslo.

Geografi 
Området grenser til Linderud i vest og nord, Alna i sør, og Bredtvet og Kalbakken i øst. Riksvei 4, Trondheimsveien skiller området fra Linderud og Lillomarka i nord og Østre Aker vei skiller Veitvet fra Alna i sør. Veitvetveien løper nord-sør gjennom området.

Veitvet ligger hovedsakelig i et skrående sørvendt område, på en del av det som var Linderud gård, en middelaldergård, kirkegods og krongods fra ca. 1100–1671. Området består av en blanding av lavere blokker og rekkehus.

Bebyggelse 
 
Grorudbanen stopper ved Veitvet stasjon og skinnene følger sørsiden av Trondheimsveien. Det er tunnel under Trondheimsveien i forbindelse med sykkel- og gangstiene i området, og det er busstopp på begge siden av veien som betjenes av Ruters busslinjer: 22 (Majorstuen - Ellingsrudåsen) , 25 (Majorstuen - Lørenskog Stasjon) , 31 (Snarøya - Grorud) , 33 (Filipstad - Ellingsrudåsen) , 301 (Kongskog/Hellerudhaugen - Oslo Bussterminal) , 321 (Lillestrøm - Skjetten - Oslo Bussterminal) , 363 (Guldhaug/Tømte - Blindern) og Flybussekspressen F1 (Majorstua - Oslo Lufthavn). Stasjonen ligger tett ved Veitvet senter, Norges første kjøpesenter. 

Veitvet senter er samlingspunktet på Veitvet. Veitvet ungdomssenter og Norges største bowlinghall, Veitvet Bowling. Senteret inneholder også matbutikker, lege- og tannlegesenter, blomsterbutikk, tekstilforretning, apotek, post i butikk og en rekke kontorer.

Veitvet skole ligger på flaten mot sør i området, ved det som kalles Veitvetdalen. I forbindelse skolen ligger en kunstgressbane for fotball. I samme området ligger også Veitvethallen, en glassfiberhall med håndballbane. Like ved skolen ligger Veitvet kulturhus, og opparbeidet område for leke- og friluftsaktiviteter. Det går en sykkel- og gangsti øst-vest gjennom dalen. Mot vest går denne opp mot Linderud stasjon. Mot øst krysser den i Veitvetveien og går videre over nedre Kalbakken.

Veitvet har også busstopp i Østre Aker Vei, Veitvetveien, som betjenes av busslinje 67 (Stovner - Økern – Tøyen).

Eksterne lenker 
 vKlubben (VUS) / Veitvet ungdomssenter
 borettslag på veitvet 
 aktivioslo.no om Veitvet Bowling
  om oppvekst på Veitvet
Khalil Wazir

Khalil Wazir (arabisk: ), også kjent ved sitt kunya «Abu Jihad» (arabisk: ) (født 10. oktober 1935 i Ramla, død 16. april 1988) var en palestinsk militær leder og grunnlegger av det sekulære politiske partiet Fatah. Han var adjutanten til Yasir Arafat og fikk dermed stor innflytelse på Fatahs militære aktiviteter, før han med tiden ble leder for al-Assifa, partiets væpnede divisjon. Israels myndigheter og majoriteten av det israelske folk anså ham for å være en terrorist og hjernen bak drapene på flere israelerne, mens de fleste palestinere regnet ham som en helt og martyr som døde i kamp mot den israelske okkupasjonen. 

Wazir ble en flyktning som et resultat av Nakba, og begynte å lede en mindre fedayeenstyrke på Gazastripen. Tidlig på 1960-tallet etablerte han forbindelser for Fatah med ulike kommunistregimer og fremtredende ledere fra den tredje verden, og grunnla Fatahs avdeling i Algerie. Han spilte en viktig rolle under stridene i Sorte september i Jordan i 1970–71, ved å forsyne omringede palestinske krigere med våpen og førstehjelp.

Før og under Israels invasjon av Libanon i 1978 — som han hadde rømt til etter å ha blitt fordrevet fra Jordan — satte han igang en rekke angrep i Israel mot både sivile og militære mål. Etter at han gikk i eksil fra Libanon med resten av Fatah-ledelsen, bosatte Wazir seg i Tunis. Fra sin base i den nye byen skapte og organiserte han ungdomsutvalg i de palestinske territoriene, som etter hvert ble de palestinske styrkenes ryggrad under første intifada. I april 1988 ble han drept i sitt hjem i Tunis av israelske styrker. Attentatet skal ha blitt utført av en spesialstyrke sammensatt av personell fra den israelske etterretningstjenesten Mossad, marinen og elitesoldater fra hæren. Drapet førte til kraftige protester og opptøyer i de okkuperte områdene på Gaza og Vestbredden. Rundt 15 palestiner skal ha blitt drept av israelske styrker under opptøyene. Wazir har tidligere sluppet unna tre tidligere mordforsøk - to ganger i Libanon i 1978 og 1980 og ett attentat i Teheran i 1980.

Wazir hadde bl.a. ansvaret for PLOs kommandoaksjoner inne i Israel og koordinerte PLOs taktikk under opptøyene på den okkuperte vestbredden av Jordan-elva og i Gaza.
Han var også Yasser Arafats militære nestkommanderende, leder av PLOs delegasjon i den blandede jordansk-palestinske komite for de okkuperte områdene, og øverstkommanderende for organisasjonen Fatahs såkalte stormtropper. 

Over 500 000 skal ha deltatt i Wazirs begravelse, som ble holdt i flyktningleiren Yarmouk sør for Damaskus i Syria.

Referanser 

Personer fra Sentral-distriktet
Palestinere
Fødsler i 1935
Dødsfall i 1988
Al-Assifa

al-Assifa (norsk: Stormen) var den væpnede delen av det palestinske, sekulære politiske partiet Fatah. Den ble etablert i 1964 for å beskytte partiets politiske fløy fra represalier. Al-Assifa ble styrt av Yasir Arafat og Khalil al-Wazir.

Referanser

Palestina
Etableringer i 1964
Ravneberget fengsel

Ravneberget fengsel er et fengsel som ligger i Sarpsborg kommune i Østfold og er underlagt Kriminalomsorgens  region øst.

Eksterne lenker 
 Kriminalomsorgens presentasjon av Ravneberget fengsel

Fengsler i Norge
Byggverk i Sarpsborg
Laiwu

Laiwu (kinesisk: 莱芜市; pinyin: Láiwú Shì) er et lite byprefektur midt i provinsen Shandong i Folkerepublikken Kina. 

En del av den store Qi-muren står igjen i verneverdig tilstand her, og er oppført på Folkerepublikken Kinas liste over kulturminner.

Administrative enheter 
Laiwu består av to bydistrikter:

 Laicheng – 莱城区 Láichéng Qū;
 Gangcheng – 钢城区 Gāngchéng Qū.

Samferdsel
Kinas riksvei 205 passerer gjennom området. Den begynner i Shanhaiguan i Hebei og ender opp sør i  Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.

Eksterne lenker 
  
 Laiwu – Asia Harvest 
 Kart
 Fotos fra Laiwu - Panoramio

Byer i Shandong
Byprefekturer i Shandong
Heze

Heze (kinesisk: 菏泽市; pinyin: Hézé Shì) er et byprefektur sørvest i den østkinesiske provinsen Shandong.  

Heze er den største produsent i Kina av nasjonalblomsten peon; over 30 prosent av inntektene stammer fra peonhandelen.

Administrative enheter 
Heze administrerer ett bydistrikt og åtte fylker:

 Bydistriktet Mudan – 牡丹区 Mǔdān Qū ;
 Fylket Dingtao – 定陶县 Dìngtáo Xiàn ;
 Fylket Cao – 曹县 Cáo Xiàn ;
 Fylket Chengwu – 成武县 Chéngwǔ Xiàn ;
 Fylket Shan – 单县 Shàn Xiàn ;
 Fylket Juye – 巨野县 Jùyě Xiàn ;
 Fylket Yuncheng – 郓城县 Yùnchéng Xiàn ;
 Fylket Juancheng – 鄄城县 Juànchéng Xiàn ;
 Fylket Dongming – 东明县 Dōngmíng Xiàn.

Samferdsel

Jernbane
Den viktige jernbanelinjen Jingjiubanen har stoppested her på sin ferd fra Beijing vestbanestasjon til Kowloon i Hongkong. Denne linjen løper gjennom blant annet Hengshui, Shangqiu, Xinzhou, Jiujiang, Nanchang, Heyuan, Huizhou og Shenzhen.

Vei
Kinas riksvei 220 løper gjennom området. Den går fra Binzhou i Shandong til Zhengzhou i Henan.

Kinas riksvei 327 begynner i Heze og fører til Lianyungang i  Jiangsu.

Eksterne lenker 
  
 Bykart
 Fotos fra Heze hos Panoramio

Byprefekturer i Shandong
Nesodden videregående skole

Nesodden videregående skole er en skole som ligger i Nesodden kommune, Viken.

Skolen tilbyr utdanningsprogrammene studiespesialisering, Påbygging til generell studiekompetanse, helse- og oppvekstfag, informasjonsteknologi og medieproduksjon og elektro- og datateknologi.

I tillegg har skolen program for tilrettelagt opplæring, og en egen avdeling for funksjonhemmede på Sunnaas sykehus.

Skolen ble grunnlagt i 1980 i forbindelse med befolkningsveksten og den forventede utdanningseksplosjonen i Akershus. Før dette, allerede fra 1965, hadde skolens områder vært i bruk.

Referanser

Eksterne lenker 
 Skolens hjemmeside

Skoler på Nesodden
Videregående skoler i Viken
BOV

BOV er et jugoslavisk pansret personellkjøretøy med firehjulstrekk.  Det laster åtte mann og blir brukt til oppklaring, samt andre politi- og militæroppgaver.

Varianter 
BOV-1 Rakettpanserjager med seks AT-3 Sagger panservernmissiler.
BOV-2
BOV-3 Selvdrevet luftvern med tre M55A4B1 20 mm maskinkanoner.
BOV-30 Selvdrevet luftvern med 30 mm maskinkanon.
BOV-M Politiutgave
BOV-M Kroatisk utgave med tårn fra TAB-71
BOV-P Prototyp på pansret personellkjøretøy.
BOV-SN Pansret ambulanse.
BOV-VP Pansret personellkjøretøy;
BOV-VP Variant 1 Politivariant med våpenskjold av stål.
BOV-VP Variant 2 Politivariant med åpen montering av våpen og lyskaster.
BOV-VP Variant 3 Politivariant med gitter over vinduene.
BOV-VP Variant 4 Politivariant uten gitter.
BOV-VP Variant 5 Politivariant med høyttalere
POLO M-83 BOV-1 i den kroatiske hæren.

Eksterne lenker 
 
 BOV hos FAS (engelsk)
 BOV hos Global Security (engelsk)

Pansrede personellkjøretøyer (hjulgående)
Introduksjonsår ikke oppgitt